101 
(f. Ex. Gastroschizerne) sig gærne efter dette Organ; saa- 
ledes ligger det hos G. vesiculosa i Bunden af den dybe Fure, 
der begrænser Dorsalskjoldet bagtil. Betegnelsen Antenne passer 
da kun daarligt paa dette Organ, der ligger nedsænket i Ku- 
tikulaen og aldeles ikke hæver sig op over det øvrige Legeme, 
hvilket jo ellers betragtes som en Forudsætning for, at man kan 
anvende Benævnelsen Antenne. Ikke mere træffende bliver Be¬ 
nævnelsen for de Formers Vedkommende, hos hvilke Organet højner 
sig svagt op over det øvrige Legeme, saaledes som hos Synckæta, 
Polyarthra og Pedalion samt næsten alle fastsiddende Hjuldyr* 
Navnet Antenne bliver kun træffende hos visse, stærkt pansrede 
Former som Brachionider (Tab. II, Fig. 65), Sal pi ner samt 
hos alle maaleragtige Hjuldyr og en enkelt Slægt af Melicer- 
tiderne: Cephalosiphon. Hos de to førstnævnte er Organet trukket 
ud i et cylindrisk, ofte tykt Legeme, der paa sin Spids er beklædt 
med talrige, fine Haar; det sidder umiddelbart bag ved Hjulorganet, 
og naar dette er i Begreb med at udfolde sig, kommer Antennen 
først til Syne og indtager sin Plads rettet skraat bagud mellem 
Forrandens to midterste Takker; naar Hjulorganet trækker sig ind, 
beskriver Antennen en Bue bagfra fortil, saaledes, at dens Spids 
nu er rettet fremefter, og i denne Stilling trækkes den sammen 
med Hjulorganet ind i Pansret; den er fremdeles det første, man 
faar Øje paa, naar Hjulorganet atter er ved at folde sig ud. 
Hudson-Gosse angive, at Antennen krænger sig ind som en 
Handskefinger, en Bevægelse, jeg aldrig har set; derimod har jeg 
ved dyb Indstilling altid, naar Hjulorganet var indtrukket, gennem 
Pansret kunnet se Antennen ligge med Spidsen rettet fremefter. 
Hos Philodiniderne (Tab. II, Fig. 66) har Rygantennen en 
ganske lignende Bygning og Beliggenhed; den er mer eller mindre 
tydelig leddelt og forsynet med to Muskeltraade, der dog ikke 
altid kunne paavises hos de foregaaende Familier, og er be¬ 
tydelig mere bevægelig i Retningen op og ned, end Tilfældet er 
hos Salpiner og Brachioner; hos en enkelt Art, Rotifer macroceros, 
har Antennen en Trediedel af Legemslængden. Hos Slægten Cepha- 
